นิวคุงได้แวะไปกินน้ำแข็งใสเกล็ดหิมะที่ร้าน ภา & พูห์ ไอศกรีม ในย่านดินแดงเลยเอามารีวิวให้ชมครับ
ร้านนี้จะตั้งอยู่ริมถนนดินแดง หากมาจากตลาดดินแดง ร้านจะอยู่ด้านขวามือก่อนถึง 3 แยกครับ หาร้านได้ไม่ยาก แต่หาที่จอดรถยากครับ (เพราะไม่สามารถจอดหน้าร้านได้)
ร้านจะเป็นร้านเล็กๆขนาดห้องเดียว ภายในร้านแสงจะน้อยหน่อยและบรรยากาศค่อนข้างอึมครึม แอร์เย็นอ่อนๆ 

เมนูของกินที่ร้านก็จะเน้นขายไปเมนูเมนูของหวานน้ำแข็งใสเกล็ดหิมะรสชาติแบบต่างๆครับ
ราคาก็จะเริ่มที่ถ้วยละ 30 บาท Topping อย่างละ 10 บาท (ราคาน้ำแข็งใสเกล็ดหิมะถูกกว่าหลายๆร้าน 5 บาท)

วันนี้นิวคุงได้สั่งกินเป็นเมนู น้ำแข็งใสเกล็ดหิมะรสช็อคโกแลตใส่ Topping เป็นเยลลี่แดง ครับ
ได้มาแล้วปริมาณในถ้วยนั้นมีปริมาณกลางๆ ลองกินดูแล้วก็ให้รสอร่อยกำลังดีเลย ตัวน้ำแข็งใสเกล็ดหิมะรสช็อคโกแลตมีรสหวานอร่อยได้รสช็อค กินแล้วหวานๆเย็นๆละลายในปาก กินแล้วเพลินมาก
และ Topping เยลลี่แดงก็ให้รสที่เข้ากันได้ดี เยลลี่หวานนุ่มลื่นลิ้นกินให้รสตัดกับรสหวานเข้มช็อคเข้ากัน ^^

สรุปโดยรวม (เต็ม 10)
ให้ 7 คะแนน รสชาติเกล็ดหิมะอร่อยกินได้เพลินๆ แต่แสงที่ร้านน้อยไปหน่อยเท่านั้นเอง

ข้อความ ความคิดเห็นและคะแนนต่างๆ เป็นความคิดเห็นส่วนบุคคล หากสร้างความไม่พอใจประการใดก็ขออภัยมาใน ณ.ที่นี้ด้วยครับ
New Kung พาชิม >> Review at  28 / 10 / 57

